झुंझुनूं। स्वच्छभारत मिशन के तहत खुले में शौच मुक्त करने में झुंझुनूं जिला प्रदेश में दूसरा स्थान पर रहा है। पहले स्थान पर रहे अजमेर से थोड़ा सा फासला रहा गया। जिले को 2015-16 में 26173 शौचालय बनाने का लक्ष्य मिला था। इसमें बीपीएल एपीएल परिवार के लिए 21174 तथा अन्य केटेगरी के 4999 घरों में शौचालय का निर्माण कराना था।
जिले में 89163 टॉयलेट का निर्माण किया गया। टारगेट का 340.67 प्रतिशत काम हुआ। हालांकि 342.67 प्रतिशत के साथ अजमेर पहले स्थान पर रहा। वहीं प्रतापगढ़ 45.28 प्रतिशत के साथ अंतिम स्थान पर रहा। स्वच्छ भारत अभियान की शुरूआत देश को स्वच्छता के प्रतीक के रूप में की गई थी।
^अभियानके तहत जिले को प्रदेश में दूसरा स्थान मिला है। जिले को प्रथम स्थान पर लाने के लिए टीम द्वारा प्रयास किया जा रहा है। चंदगीरामझाझड़िया, सीईओ जिला परिषद
अभियान के तहत लक्ष्य से ज्यादा काम करने वाले पांच जिले
जिले लक्ष्य निर्माण प्रतिशत
अजमेर52000 177972 342.25
झुंझुनूं 26173 89163 340.67
पाली 38762 130776 337.83
चूरू 21050 45518 216.24
सिरोही 15634 30627 195.90
100 करोड़ से ज्यादा हुए खर्च | ग्रामीणक्षेत्र को खुले में शौच मुक्त करने के लिए सरकार ने अभी तक 100 करोड़ से ज्यादा रुपए खर्च कर चुकी है। अभियान के तहत शौचालय का निर्माण करने के लिए सरकार की ओर से सहयोग के रुपए में 12 हजार रुपए देने का प्रावधान है। विभागीय जानकारी के अनुसार 89163 शौचालय बनाने के लिए सरकार के एक अरब छह करोड़ 99 लाख 56 हजार रुपए खर्च कर हो चुके है।
स्वच्छ भारत अभियान एक राष्ट्रीय स्वच्छता मुहिम है जो भारत सरकार द्वारा चालू की गई है। जिसके तहत भारत को 2019 तक पूर्णत: स्वच्छ बनाना है। शहरी विकास, पेयजल तथा स्वच्छता मंत्रालय के तहत अभियान को ग्रामीण और शहरी दोनों क्षेत्रों में लागू किया गया है। अभियान का उद्देश्य सफाई व्यवस्था का समाधान निकालना तथा स्वच्छता की सुविधा के लिए निर्माण द्वारा पूरे भारत में बेहतर मल प्रबंधन करना है।
नौ जिलों में लक्ष्य से ज्यादा काम
अभियान के तहत लक्ष्य से ज्यादा काम करने वालों जिलों की संख्या नौ है। विभाग की ओर से जारी सूची के अनुसार नौ जिले सौ प्रतिशत से ज्यादा काम करने वालों में नौ जिले हैं। जिसमें अजमेर, झुंझुनूं, पाली, चूरू, सिरोही, श्रीगंगानगर, भरतपुर, सीकर और दौसा शामिल है। वहीं 24 जिलों में लक्ष्य की अपेक्षा कम काम हुआ है। अभियान के तहत शौचालय का निर्माण करवाने में भीलवाड़ा, बाड़मेर, उदयपुर, बीकानेर और प्रतापगढ़ सबसे पिछड़े हुए जिले है।
महात्मा गांधी का सपना
स्वच्छभारत का सपना महात्मा गांधी ने देखा था। उन्होंने कहा था कि स्वच्छता स्वतंत्रता से ज्यादा जरूरी है। निर्मलता स्वच्छता दोनों ही स्वस्थ और शांतिपूर्ण जीवन का अनिवार्य है। सरकार लोगों को इस मिशन से जोड़ने का प्रयास कर रही है। इसके लिए 1999 में स्वच्छता अभियान का प्रारंभ किया गया था। 2012 में अभियान का नाम बदलकर निर्मल भारत कर दिया गया। प्रधानमंत्री नरेंद्र मोदी ने दो अक्टूबर 2014 को अभियान के साथ स्वच्छ भारत मिशन तथा स्वच्छ भारत अभियान का शुभारंभ दिल्ली में किया था। जिसे सफल बनाने के लिए सभी का अपने आस-पास तथा दूसरी जगह पर साल में 100 घंटे सफाई करने का आह्वान किया था।
hin_Deva hin_Deva hin_Deva hin_Deva hin_Deva bho_Deva bho_Deva mai_Deva kas_Deva mai_Deva hin_Deva hin_Deva hin_Deva hin_Deva hin_Deva hin_Deva